Vazirlar Mahkamasining “Davlat muassasalari va davlat ishtirokidagi korxonalarni qayta tashkil etish va tugatishning qo‘shimcha chora-tadbirlari to‘g‘risida”gi qarori qabul qilindi. Prezidentning “Iqtisodiyotda davlat ishtirokini qisqartirishning qo‘shimcha chora-tadbirlari to‘g‘risida”gi qaroriga muvofiq: davlat muassasasi va mas’uliyati cheklangan jamiyat sifatida qayta tashkil etiladigan davlat ishtirokidagi korxonalar ro‘yxati;   qayta tashkil etish orqali filialga aylantiriladigan davlat muassasalari va davlat ishtirokidagi korxonalar ro‘yxati;   qonunchilikda belgilangan tartibda tugatiladigan istiqbolsiz, faoliyat ko‘rsatmayotgan, zarar ko‘rib ishlayotgan va past rentabelli davlat muassasalari va davlat ishtirokidagi korxonalar ro‘yxati tasdiqlandi. Ushbu korxona va muassasalarning to‘liq ro‘yxati bilan bu yerda tanishish mumkin.